CELEX: C2005/132/16
Language: et
Date: 2005-05-28 00:00:00
Title: Euroopa Kohtu (suurkoda) 12. aprilli 2005. aasta otsus kohtuasjas C-265/03 (Audiencia Nacional'i eelotsusetaotlus): Igor Simutenkov versus Ministerio de Educación y Cultura, Real Federación Española de Fútbol (Euroopa ühenduste ja Venemaa partnerlusleping — Artikli 23 lõige 1 — Vahetu õigusmõju — Töötingimused — Mittediskrimineerimise põhimõte — Jalgpall — Üleriigilistel võistlustel mängus osaleda võivate kolmanda riigi kodakondsusega elukutseliste mängijate arvu piiramine)

28.5.2005   
            
            
               ET
            
            
               Euroopa Liidu Teataja
            
            
               C 132/9
            
         
      EUROOPA KOHTU
   
   (suurkoda)
   12. aprilli 2005. aasta otsus
   kohtuasjas C-265/03 (Audiencia Nacional'i eelotsusetaotlus): Igor Simutenkov versus Ministerio de Educación y Cultura, Real Federación Española de Fútbol (1)
   
   (Euroopa ühenduste ja Venemaa partnerlusleping - Artikli 23 lõige 1 - Vahetu õigusmõju - Töötingimused - Mittediskrimineerimise põhimõte - Jalgpall - Üleriigilistel võistlustel mängus osaleda võivate kolmanda riigi kodakondsusega elukutseliste mängijate arvu piiramine)
   (2005/C 132/16)
   Kohtumenetluse keel: hispaania
   Kohtuasjas C-265/03, mille esemeks on Euroopa Kohtule EÜ artikli 234 alusel Audiencia Nacional'i (Hispaania) 9. mai 2003. aasta otsusega esitatud eelotsusetaotlus, mis saabus Euroopa Kohtusse 17. juunil 2003, menetluses Igor Simutenkov v. Ministerio de Educación y Cultura, Real Federación Española de Fútbol, tegi Euroopa Kohus (suurkoda), koosseisus: president V. Skouris, kodade esimehed P. Jann, C. W. A. Timmermans ja A. Rosas, kohtunikud C. Gulmann, A. La Pergola, J. P. Puissochet, J. Makarczyk, P. Kūris, M. Ilešič (ettekandja), U. Lõhmus, E. Levits ja A. Ó Caoimh; kohtujurist C. Stix-Hackl, kohtusekretär R. Grass, 12. aprillil 2005 otsuse, mille resolutiivosa on järgmine:
   24. juunil 1994 Kérkyral alla kirjutatud ning ühenduste nimel nõukogu ja komisjoni 30. oktoobri 1997. aasta otsusega 97/800/ESTÜ, EÜ, Euratom heaks kiidetud partnerlus- ja koostöölepingu, millega sõlmitakse partnerlus ühelt poolt Euroopa ühenduste ja nende liikmesriikide ning teiselt poolt Venemaa Föderatsiooni vahel, artikli 23 lõiget 1 tuleb tõlgendada nii, et see keelab kohaldada Venemaa kodakondsusega elukutselise sportlase suhtes, kelle liikmesriigi klubi on seaduslikult tööle võtnud, sama liikmesriigi spordiföderatsiooni reeglit, mille järgi võivad klubid üleriigilistel võistlustel kasutada vaid piiratud arvu mängijaid, kes on pärit kolmandatest riikidest, mis ei ole Euroopa Majanduspiirkonna lepingu osalised.
   
      (1)  ELT C 213, 6.9.2003.